Evangelische Kirche in Deutschland

Evangelische Kirche in Deutschland (norsk: «Den evangeliske kirke i Tyskland», ofte forkortet EKD) er et protestantisk kirkesamfunn i Tyskland. EKD er en sammenslutning av 20 lutherske, reformerte og forente regionkirker («Landeskirchen»), der hver enkelt medlemskirke er autonom, samtidig som den er en del av kirkesamfunnet. Tilsammen har kirkesamfunnet 14 412 menigheter og nesten 21 millioner medlemmer.
Historisk var de lutherske og reformerte kirkene i Tyskland, og landets mange forløperstater, adskilte protestantiske kirker. Begge retningene var protestantiske, men tilhørte ulike retninger siden reformasjonstiden. Mellom 1852 og 1903 møttes de to retningene til samtaler i kirkekonferansen i Eisenach. Foreningen av de lutherske og reformerte kirkene i Tyskland kan føres tilbake til begynnelsen av 1920-tallet, med etableringen av paraplyorganisasjonen Det tyske evangeliske kirkeforbund (Deutscher Evangelischer Kirchenbund) i 1922. Dagens evangeliske kirke i Tyskland ble dannet i 1948 som en paraplyorganisasjon for å forene de protestantiske kirkene i Tyskland etter andre verdenskrig. I 1969 gikk medlemskirkene i Øst-Tyskland ut av organisasjonen, men etter at Tyskland ble gjenforent, gikk disse kirkene inn igjen i EKD i 1990.EKD er medlem i Kirkenes Verdensråd, Konferansen av europeiske kirker, og fellesskapet rundt Leuenbergavtalen.


== Medlemskirker ==
Under paraplyen Evangelische Kirche in Deutschland finner man 20 kirkesamfunn:

11 forente (lutherske og reformerte)
7 lutherske
2 reformerteDisse kirkene blir kalt «Landskirkche» (regionkirker), og områdene de dekker er ofte, men ikke alltid, ikke tilsvarende delstatsgrensene, men heller tidligere hertugdømmer og lignende.

Evangelische Landeskirche Anhalts, en forent kirke i Anhalt
Evangelische Landeskirche in Baden, en forent kirke i Baden
Evangelisch-Lutherische Kirche in Bayern, en luthersk kirke i Bayern
Evangelische Kirche in Berlin-Brandenburg-schlesische Oberlausitz, en forent kirke i Berlin, Brandenburg og Oberlausitz. Kirken ble dannet i 2004 gjennom en sammenslåing av:
Evangelische Kirche in Berlin-Brandenburg
Evangelische Kirche der schlesischen Oberlausitz
Evangelisch-Lutherische Landeskirche in Braunschweig, en luthersk kirke i Brunswick
Bremische Evangelische Kirche, en forent kirke i Bremen
Evangelisch-Lutherische Landeskirche Hannovers, en luthersk kirke i den tidligere provinsen Hannover
Evangelische Kirche in Hessen und Nassau, en forent kirke i de tidligere Folkestaten Hessen og Hertugdømmet Nassau
Evangelische Kirche von Kurhessen-Waldeck,en forent kirke i de tidligere Kurfyrstedømmet Hesse og Waldeck-Pyrmont
Lippische Landeskirche, en reformert kirke i Lippe
Evangelische Kirche in Mitteldeutschland, en forent kirke som ble dannet i 2009 gjennom sammenslåingen av:
Evangelische Kirche der Kirchenprovinz Sachsen (Den tidligere Provinsen Sachsen)
Evangelisch-Lutherische Kirche in Thüringen (Thüringen)
Evangelisch-Lutherische Kirche in Norddeutschland, en luthersk kirke som ble dannet i 2012 gjennom sammenslåingen av:
Nordelbische Evangelisch-Lutherische Kirche, en luthersk kirke i Nordtyskland
Evangelisch-Lutherische Landeskirche Mecklenburgs, en luthersk kirke i Mecklenburg
Pommersche Evangelische Kirche, en forent kirke i Pommern
Evangelisch-Lutherische Kirche in Oldenburg, en luthersk kirke i den tidligere Fristaten Oldenburg
Evangelische Kirche der Pfalz eller Protestantische Landeskirche, en forent kirke i Pfalz
Evangelische Kirche im Rheinland, en forent kirke i Rheinland
Evangelisch-Lutherische Landeskirche Sachsens, en luthersk kirke i Sachsen
Evangelisch-Lutherische Landeskirche Schaumburg-Lippe, en luthersk kirke i Schaumburg-Lippe
Evangelische Kirche von Westfalen, en forent kirke i Westfalen
Evangelische Landeskirche in Württemberg, en luthersk kirke i Württemberg
Evangelisch-reformierte Kirche (Landeskirche), en reformert kirke som dekker de samme områdene som 3, 5, 7, 12, 16, 17, og 19Brødremenigheten (Herrnhuterne) og Sammenslutningen av evangeliske reformerte menigheter er ikke fulle medlemmer.


== Referanser ==


== Eksterne lenker ==
EKDs nettsider(en) Evangelische Kirche in Deutschland – kategori av bilder, video eller lyd på Commons